

v/formand Airi S. Pedersen, Valmuebakken 12, 2625 Vallensbæk, info@valmuebakken.dk - www.valmuebakken.dk

Referat af bestyrelsesmøde d. 19. november 2024

Til stede: Gitte, Per, Airi, Pia og Nina ( referent )

* Vi oplever fortsat nogle indkøringsvanskeligheder med Ret&Råd. Vi tror dog stadig på at det nok skal blive godt.
* Vores el ladestandere forventer vi bliver klar til brug i januar 2025. Vi skriver mere udførligt når vi nærmer os opstarten. Gravearbejdet til kablerne til standerne går i gang snarest, så vi henstiller til ikke at parkere lige ud for nr. 14 og 38, så elektrikerne kan komme til.
* Vores aftale med Anchers kører på samme måde i år som sidste år, det vil sige at de kommer og rydder vores P-pladser, hvis de vurderer at der er faldet så meget sne at det er nødvendigt. Stierne rundt om egen matrikel står vi som husejere selv for at få ryddet.
* Vi gennemgik datoer for vores kommende arrangementer i 2025, det vil sige arbejdsdage og

sommerfesten, som vi håber der vil være opbakning til at få gennemført.

* Under eventuelt snakkede vi om, hvad vi eventuelt synes der skal stilles forslag om til generalforsamlingen 2025. Mere om det når vi nærmer os april.

Næste bestyrelsesmøde er d. 15. januar 2025 kl. 19.00